
1. Allah # Se Pyaar 


Allah Kareem Farmata Hai: ali AT gal CHUJI 5 Imaan Wale Sab Se 


Ziyaada Mohabbat ALLAH Se Karte Hain. (Al-Bagra Ayat 165) 


2. Nabi Kareem $ Se Pyaar 


Rasool Allah 2:2: Ne Farmaaya : Tum Mein Se Koi Bhi Shakhs Us 


Wagt Tak Momin Nahi Ho Sakta Jab Tak Main Use Uske Walid, Uske Bete 
Aur Tamaam Logo Se Ziyaada Mahboob Na Ho Jaun. (Bukhari:15, Muslim:169) 


Hazrat Anas Radiallahu Ta'ala Anhu Farmate Hain Ki: Ek Aadmi 
Ne Arz Kiya Ya Rasool Allah 2x2: Qayamat Kab Aayegi. Aapne Farmaya: 
Tune Oayamat Ke Liye Kya Taiyaari Ki Hai? Usne Kaha Maine Uske Liye Koi 
Taiyaari Nahi Ki, Siwaye Iske Ke Main ALLAH Aur Uske Rasool Se Mohabbat 
Karta Hoon. Farmaaya: Tu Usi Ke Saath Hoga Jis Se Tujhe Mohabbat Hogi. 
Hazrat Anas Radiallahu Ta'ala Anhu Farmate Hain Ki Maine Musalmaano 
Ko Islaam Laane Ke Baad Kisi Baat Par Itna Khush Hote Nahi Dekha Tha 
Jitna Wo Is Baat Par Khush Huye. 

Hazrat Anas Radiallahu Ta'ala Anhu Ne Farmaaya: Ki Main ALLAH 
Aur Uske Rasool Aur Abu Bakr Aur Umar Se Mohabbat Karta Hun Aur 
Ummeed Rakhta Hun Ke Unke Saath Rahunga AgarChe Mere Aamal Un 
Jaise Nahi Hain. (Bukhari:3688, Muslim, Hadees: 6713) 

Rasoolallah # Ne Farmaaya Ki: Meri Ummat Mein Mujh Se Sab 
Se Ziyaada Mohabbat Karne Wale Wo Log Honge Jo Mere Baad Aayenge 
Unme Se Har Ek Yeh Chaahega Ke Kaash Wo Mujhe Apne Ahl-o-Ayaal Aur 
Maal-o-Daulat Ke Badle Mein Dekh Sake. (Muslim, Hadees:7145) 


3. Sahaaba Aur Ahl-e-Bait Se Pyaar 


Nabi Kareem £ Ne Farmaaya : Mere Sahaba Ke Bare Mein Allah 
Se Darte Rahna. Mere Baad Unhe Apni Tangeed Ka Nishaana Mat Banana, 
Jisne Unse Mohabbat Rakhi, Uske Dil Mein Dar-Asal Meri Mohabbat Thi 
Aur Jisne Inse Bugz Rakha, Uske Dil Me Dar-Asal Mera Bugz Tha. (Tirmizi, 
Hadees:3862) 

Aur Farmaaya : Allah Se Mohabbat Karo Wo Tumhe Rizg Deta Hai, 
Allah Ki Mohabbat Ki Khatir Mujh Se Mohabbat Karo, Mere Ahl-e-Bait Se 
Meri Khatir Mahabbat Karo. (Tirmizi, Hadees: 3789) 


Hazrat Abu Huraira Radiallahu Ta'ala Anhu Farmate Hain Ke: 


WAS bele DAE Ge] aya Ja madla! 
Yani Jab Allah Ta'ala Meri Ummat Mein Se Kisi Aadmi Se Bhalaayi Ka 
Iraada Karta Hai To Uske Dil Mein Mere Sahaba Ki Mahabbat Daal Deta 
Hai. (Jami-us-Sagheer Hadees:395) 


4. Tamam Musalmano Ka Aapas Me Pyaar 


Nabi Kareem # Ne Farmaaya : Allah Ko Sab Se Ziyaada Pasand 
Amal Yeh Hai Ke Allah Ki Khatir Mohabbat Ki Jaye Aur Allah Ki Khatir Bughz 
Rakha Jaye. (Abu Dawood, Hadees: 4599) 

Aur Farmaaya : Allah Ke Bando Mein Se Kuchh Bande Aise Hain Jo 
Na Nabi Hain Na Shaheed, Oayamat Ke Din Ambiya Aur Shuhadaa Bhi 
Unke Martabe Par Rashk Karenge, Puchha Gaya Ya Rasoolallah £ Wo Kon 
Log Hain ? Farmaya : Wo Allah Ki Khatir Ek Doosre Se Mohabbat Karne 
Wale Log Hain. (Abu Dawood: 3527) 

Aur Farmaaya: Allah Ta'ala Oayaamat Ke Din Farmayega: Meri 
Khatir Aapas Me Mohabbat Karne Wale Kaha Hain? Mujhe Apne Jalaal Ki 
Oasam Aaj Main Unhe Apne Saaya-e-Rahmat Mein Jagah Dunga Jabki Aaj 
Mere Saaya-e-Rahmat Ke Siwa Koi Saya Nahi, 
(Muslim Hadees: 6548) 


Aur Farmaaya : Tum Us Wagt Tak Jannat Mein Nahi Ja Sakte Jab 
Tak Imaan Na Lao, Tum Us Wagt Tak Imaan Nahi La Sakte Jab Tak Aapas 
Mein Mohabbat Na Karo, Main Tumhe Aisi Cheez Batata Hoon Ke Jab Tum 
Uspar Amal Karo To Tum Mein Mohabbat Paida Ho Jaye, Salam Ko 
Phailaao (Tibrani Awsat: 6611) 


Islam Ka Ma'ana Hai Salaamati. Isliye Jo Bhi Islam Mein Dakhil Ho Jata Hai 
Uske Liye Salamati Hai. Musalman Jab Apas Me Milte Hain To Sis suli 
Kahte Hain, Iska Jawaab pi 252153 Yaani Aap Par Bhi Salaamati Ho. Yeh 
Salam Pyaar Hi Pyaar Hai. 


5. Imaan KI Nishaani Aur Munafigat Ki Nishaani 


Nabi Kareem # Ne Farmaaya : Abu Bakr Wa Umar Ki Mohabbat 
Imaan Hai Aur Un Dono Ka Bughz Kufr Hai. (Fazail-Us-Sahaba: 487) Ek Hadees 
Mein Is Tarah Hai Ke: Jis Ne Umar Se Mohabbat Ki Usne Mujh Se 


Mohabbat Ki Aur Jisne Umar Se Bughz Rakha Usne Mujh Se Bughz Rakha. 
(A-Mu'jam Al-Awsat 6726 Al-Mu'jam A Zawaid 14439) 

Ek Shakhs Mar Gaya Aur Nabi Kareem £ Ne Uski Namaz-e-Janaaza 
Padhne Se Inkaar Kar Diya Aur Farmaaya: Yeh Shakhs Usman Se Bughz 
Rakhta Tha, ALLAH Ne is Se Bughz Rakha (Tirmizi: 3709). 

Aur Farmaya: Munafig Ali Se Mohabbat Nahi Karega Aur Momin Us Se 
Bugz Nahi Rakhega. (Muslim:240, Tirmizi:3717) 


EK Aur Sahi Hadees Mulahija Kijiye: Beshak ALLAH Ne Tum Logo 
Par Abu Bakr, Umar, Usman Aur Ali Ki Mahabbat Farz Ki Hai Jaisa Ke Usne 
Tum Par Namaz, Roze, Hajj Aur Zakaat Farz Kiye Hain. To Jisne In Mein Se 
Kisi Ek Ke Sath Bhi Bughz Rakha Uski Koi Namaz Nahi, Koi Hajj Nahi, Koi 
Zakaat Nahi Aur Oayaamat Ke Din Apni Oabr Se Seedha Jahannam Ki Taraf 
Uthaaya Jayega (Tabagaat-e-Hanabilah, Jild:1, Page: 82). In Charo Ki Mohabbat 
Momin Ke Siwa Kisi Ke Dil Mein Jama Nahi Hogi: Abu Bakr, Umar, Usman, 
Ali. (Fazail-e-Sahaba: 675) 


Ansaar-e-Madina Ki Mohabbat Imaan Ki Alaamat Hai Aur Ansaar 
Ka Bughz Munafagat Ki Alaamat Hai. (Bukhari, Hadees: 17, Muslim, Hadees: 235) 


6. Ham Par Kis Kis Ki Pairawi Laazim Hai? 


Nabi Kareem £ Ne Farmaya: Main Tum Mein Do Cheezein Chhod 
Kar Ja Raha Hoon, ALLAH Ki Kitaab Aur Uske Nabi Ki Sunnat. 
(Muwatta Imaam Malik : 1599) 

Main Tum Mein Do Bhaari Cheezein Chhod Kar Ja Raha Hoon, Ek 
ALLAH Ki Kitaab Aur Dusri Meri itrat Yani Ahl-e-Bait. (Muslim: 6225) 

Mere Baad Aane Wale Do Khalifo Ki Pairawi Karna, Abu Bakr Aur 
Umar (Tirmizi, Hadees:3662). Tum Par Lazim Hai Ke Meri Sunnat Par Chalo Aur 
Mere Khulfa-e-Rashdeen Ki Sunnat Par Chalo. (Abu Dawood: 4607, Tirmizi: 2676) 

Mere Sahaba Sitaro Ki Manid Hai, Jiski Bhi Pairawi Karoge Hidayat 
Pawoge (Mishkaat: 6018, Shia Ki Kitaab Al-ihtijaaj Tabarasi, Safah: 417) 


In Tamaam Ahadees Ko Maan'ne Se Tafriga-Baazi Khatam Ho Jati Hai. 
7. Jannat Ke Sardaar Kon Hain? 


Hadees Shareef Mein Hai: Abu Bakr Aur Umar Jannati Boodho 
Ke Sardaar Hain (Tirmizi, Hadees: 3664). Hasan Aur Husain Jannati Naw- 
Jawano Ke Sardaar Hain (Tirmizi,Hadees: 3768). Hazrat-e-Hamza Shaheedo'n 
Ke Sardaar Hain (Tibrani Awsat Hadees: 4079, Mustdark, Hadees: 4039). Fatimah 
Jannati Aurato'n Ki Sardaar Hain (Bukhari, Hadees: 3624). 


8. Main Us Se Hoon Aur Wo Mujh Se Hai 


Hadees Sharif Mein Hai Ke : Husain Mujh Se Hai Aur Main Husain 
Se Hun (Tirmizi: 3775). Ali Mujh Se Hai Aur Main Ali Se Hun (Tirmizi Hadees 
3719). Abbas Mujh Se Hai Aur Main Abbas Se Hoon (Tirmizi 3859). Asha'ari 
Oabila Mujh Se Hai Aur Main Un Se Hoon. (Bukhari,: 2486, Muslim: 6408) 


Nabi Kareem # Hazrat Julaybib Radi Allahu Ta'ala Anhu Ki 
Naa'sh Mubarak Ke Pass Khade Ho Kar Do Martaba Farmaaya : Julaybib 
Mujh Se Hai Aur Main Julaybib Se Hoon, Julaybib Mujh Se Hai Aur Main 
Julaybib Se Hoon. (Muslim: 6358) 

9. Aal Aur Ahl-e-Bait Se Muraad Kon Hain? 


Nabi Kareem # Se Puchha Gaya, Aal-e-Muhammad $ Kon Hain? 
Farmaya : Har Parhezgaar Aal-e-Muhammad # Hai. Aap $ Ne Ye Aayat 
Padhi Ki: oid YI esdi ol Allah Ke Wali Sirf Wahi Hain Jo Mut'tagi 
Parhezgaar Hain. (A-Maojma-Ul-Awsat Lil Tabrani: 3332, AI-Mu'jam-Us-Sagheer: 
1/115, Al-Shifa: 2/66) 


Quraan Shareef Me Nabi Kareem # Ki Azwaaj-e-Mutahharaat (Paak 
Biwiyaa'n) Ko Ahl-e-Bait Kaha Gaya Hai. (Al-Ahzaab, Aayat: 32,33,34) 


Hadees Shareef Mein Sayyaduna Ali-UL-Murtaza Radiallahu Ta'ala 
Anhu, Sayyadah Fatima-Tuz-Zahra, Sayyaduna Imaam Hasan Aur 
Sayyaduna Imaam Husain Radiallahu Ta'ala Anhum Ko Ahl-e-Bait Ke Sath 
Shamil Kiya Gaya Hai (Muslim, Hadees: 6261). Nab Kareem £ Ki Chaar 
Shahzadiyaa'n Aur Teen Shehzade Hain. (Seerat-e-ibne Hishaam, Jild: 1, Safah: 
190, Shia Ki Kitaab Usool-e-Kafi, Jild: 2, Safah: 435) 


Hazrat Osama Bin Zaid, Hazrat Abbas Bin Abdul Mut'talib Aur 
Hazrat Salman Farsi Radiallahu Ta'ala Anhum Bhi Ahl-e-Bait Me Se Hain. 
(Tirmizi, Hadees: 3819, Al-Jami-us-Sagheer, Hadees: 4696) 


In Sab Ko Ahl-e-Bait Samjhana Ahl-e-Hag Ka Tariga Hai Aur Isi Me Pyaar 


Aur E'tidaal (insaaf) Hai, Inme Se Kisi Ko Man'na Aur Kisi Ko Na Man'na 
Be-E'tidaali (Na-insaafi) Hai. 


10. Sayyaduna Abu Bakr Aur Ahl-e-Bait 


(1). Hazrat Abu Bakr Siddig Radiallahu Ta'ala Anhu Ki Beti 
Sayyada Ayesha Siddiga Radiallahu Ta'ala Anha Nabi Kareem # Ki Zawja 

Mutahhara Hain. Hazrat Imaam Jafar Saadig Ki Walida Majida Umme 
Farwah Hain Jo Hazrat Abu Bakr Siddig Ke Bete Muhammad Bin Abu Bakr 
Ki Poti Hain Aur Hazrat Abu Bakr Siddig Ke Doosre Bete Abdur Rahman Bin 
Abu Bakr Ki Nawasi Hain. Isliye Imam Jafar Sadiq Farmaate Hain Ki: Abu 


Bakar Ne Mujhe Do Maratba Janam Diya CHA 4 sal AN 
(Kashf-UL-Ghumma, Jild:2, Page: 697). 


Ek Martaba Hazrat Abu Bakr Siddig Ne Hazrat Imaam Hasan Ko 
Baccho Mein Khelte Dekha To Unhe Apne Kandho Par Utha Liya Aur 
Farmaya: Mere Maa Baap Qurbaan Hon, Nabi Kareem £ Ka Ham-Shakal 
Hai, Ali Ka Hum Shakal Nahi Hai, Hazrat Ali Radiallahu Ta'ala Anhu Ye Sun 
Kar Hans Rahe The. (Bukhari: 3542) 


Sayyaduna Ali-UL-Murtaza Radiallahu Ta'ala Anhu Ne Farmaya: 
Rasool Allah £ Ke Baad Abu Bakr Is Ummat Mein Sab Se Afzal Hain. 
(Musnad-e-Ahmad: 836, Ibn Majah: 106) 


Sayyaduna Ali-UL-Murtaza Radi Allahu Anhu Ne Farmaya: Oasam 
Hai Us Zaat Ki Jiske Oabza-e-Oudrat Mein Meri Jaan Hai Ham Jab Bhi Kisi 


Bhalayi Ki Taraf Badhe Hain Abu Bkar Hum Se Aage Nikal Gaye Hain. 
(Tabraani Awsat: 7168) 


11. Sayyaduna Umar-e-Faroog Aur Ahl-e-Bait 


Hazrat Umar-e-Faroog Radiallahu Ta'ala Anhu Ki Beti Ummul 
Momineen Hafsa Nabi Kareem Ki Zawja Mutahhara Hain. Sayyaduna Ali 
Al-Murtaza Radiallahu Ta'ala Anhu Ki Shahibzadi Sayyada Umme Kulsum 


Hazrat Umar-e-Faroog Radiallahu Ta'ala Anhu Ki Zawja Hain. 
(Bukhari Hadees: 2881, Shia Ki Kitabein Faroo-e-Kafi: 9470, 10830, 10831, Tahzeeb-UL- 
Ahkam : 10558,10559, A- istibsar : 4339, 4340) 

Sayyaduna Faroog-e-Aazam Radiallahu Ta'ala Anhu Ne 
Farmaaya: Ali Ko Teen Shaane'n Aisi Ata Huyi Hain Ki Agar Unme Se Ek Bhi 
Mujhe Ata Hoti To Surkh Sone Se Bhi Ziyaada Mujhe Mehboob Hoti : 
Fatimah Binte Rasool Allah £ Ke Saath Unka Nikaah, Unki Masjid Mein 
Rihaa'ish Jiski Wajah Se Unke Liye Masjid Mein Halaal Tha Jo Bhi Halaal 
Tha, Khaiber Ke Din Jhanda Ata Hona. (Mustadrak Al-Hakim: 4690) 


Sayyaduna Ali Al-Murtaza Ne Farmaya : Meri Khawahish Hai Ki 
Umar Jaise Aamal Lekar Allah Ke Samne Jaun. (Bukhari Hadees: 3685) 


12. Sayyaduna Usman Ghani Aur Ahl-e-Bait 


Sayyaduna Usman-e-Ghani Radiallahu Ta'ala Anhu Nabi Kareem # 
Ki Do Shehzaadiyo'n Ke Shaohar Hain. (Bukhari: 3130, Ibn Majah: 110) 


Nabi Kareem $ Ne Hazrat Usman-e-Ghani Radiallahu Ta'ala 
Anhu Se Farmaya: Aye Usmaan Ye Hain Jibra'eel, Yeh Mujhe Bata Rahe 
Hain Ki Allah Ne Mujhe Hukm Diya Hai Ki Main Umme Kulsum Ka Nikah 
Aap Se Itne Hagg-e-Mehar Mein Kar Dun Jitne Mein Rugayyah Ka Nikah 


Aap Se Kiya Tha. 
(Ibn-e-Majah: 110, Al-Riyaz-UL-Nazra, Jild:2, Safah: 11) 


Jab Sayyaduna Ali Al-Murtaza Radiallahu Ta'ala Anhu Ki Shaadi 
Hone Lagi To Sayyaduna Ali Al Murtaza Radiallahu Ta'ala Anhu Apni Zira 
Bechne Ke Liye Nikle Aur Ye Zira Hazrat Usman-e-Ghani Radi Allahu Ta'ala 
Anhu Ne 400 Dirham Mein Khareed Li Aur Ragam Ada Karne Aur Zira Par 
Oabza Karne Ke Baad Wahi Zira Hazrat Ali Radiallahu Ta'ala Anhu Ko 
Wapas Hadiyah Kar Di , Sayyaduna Ali Farmaate Hain Maine Nabi Kareem 
# Ko Jakar Hazrat Usman Radiallahu Ta'ala Anho Ka Yeh Amal Bataya To 

Rasoolallah £ Ne Hazrat Usman Ke Liye Dua-e-Khair Farmaayi Aur Hazrat 
Abu Bakr Siddig Radiallahu Ta'ala Anhu Ko Unme Se Kuchh Paise De Kar 


Jahez Khareed Ne Ke Liye Bhej Diya. 
(Shia Ki Kitaab, Kashf-UL-Ghuamma, Jild: 1 Page: 249) 


Sayyaduna Ali Al-Murtaza Radiallahu Ta'ala Anhu Farmate Hain: 
Maine Rasoolallah £ Ko Farmate Huwe Suna Ki Agar Meri 40 Betiyaa'n Bhi 


Hoti To Main Yake Baad Deegare Usman Ke Nikaah Mein De Deta. 
(Ibn Asakir: 39/42, Usdul-UL-Ghaba, 3/445, Al-Riyaz-UL-Nazra, 2/11, Majm-Uz- 
Zawaid: 61, Balafze Ashran) 


Hazrat Imaam Hasan Aur Imaam Husain Radiallahu Ta'ala Anhuma 


Ne Hazrat Usman Ghani Ke Darwaze Par Unki Hifazat Ke Liye Pehra Diya. 
(Al-Bidaya Wal-Nihaya, Jild:7, Page: 171, As-Sawaig Al-Muhriqah, Page: 117) 


13. Sayyaduna Ali Al-Murtaza Ka Farmaan 


Mere Bare Mein Do Tarah Ke Log Halak Honge, Ziyaada Mohabbat 


Karne Wala Aur Bugz Rakhne Wala. (Musnad Ahmad: 1376, Nahjul Balagah, 
Khutba: 125) 


Lihaza Jo Log Aapko Khalifa Bar-Hag Nahi Mante Wo Ghalti Par Hain, Aur 
Jo Log Aapko Khalifa Bila Fasal Mante Hain Wo Bhi Ghalti Par Hain, Aapke 
Bare Me Sahi Aur Mo'tadil (insaaf Pasand) Ageeda Ahl-e-Sunnat Ka Hai : 
Khalifa-e-Barhag Magar Chaharum (Fourth). Radiallahu Ta'ala Anho. 


Isi Tarah Jo Log Kahte Hain Ki Sayyaduna Imam Husain Ne Koofa Jakar 
Ghalti Ki Thi Aise Log Be-Adab Hain, Aur Jo Log Kahte Hain Ki Sahaba-e 

Kiraam Aur Ahl-e-Bait Ne Unhe Kufa Jane Se Mana Karke Galti Ki Thi Wo 
Bhi Be-Adab Hain. 


Ahl-e-Sunnat Adab Wale Hain Aur ikhtliaf-e-Raye Mein Sab Ko Mukhlis 
(Saccha) Samjhte Hain. 


Jin Ulma-e-Ahle Sunnat Ne Ahl-e-Bait Ki Shaan Mein Kitaabe'n Likhi Hain , 
Unhone Isi E'tidaal Ko Qayam Rakhne Ki Khatir Unhi Kitabo Mein Shaan-e- 
Chaar Yaar, Shan-e-Sahaba Balki Afzaliyat-e-Sayyaduna Abu Bakr 
Waghaira Ko Zaroor Bayan Farmaaya Hai, Maslan: Asna UI Matlib, Jawahir 
UI 'Agdeen Aur Noor UI Absaar Wagera. 


14. Sayyaduna Ameer Muawiyah Sahabi Hain 


Nabi Kareem £ Ne Farmaaya : Aye ALLAH Muawiyah Ko Hidayat 
Dene Wala Aur Hidayat Yafta Bana Aur Uske Zariye Se Hidayat Phaila. 
(Tirmizi : 3842) 

Aye Allah Muawiyah Ko Kitaab Aur Hisaab Sikha Aur Azaab Se 
Bacha (Musnad-e-Ahmad: 18157) 

Hazrat Abdullah Bin Abbas Radiallahu Ta'ala Anhu Ne Farmaya: 
Muawiyah Faqih Hain Aur Rasool Allah Ke Sahabi Hain. (Bukhari: 3764, 
3765) 

Nabi Kareem £ Ne Farmaaya : Meri Ummat Ka Pehla Lashkar Jo 
Samundar Paar Jihaad Karega, Unpar Jannat Wajib Ho Gayi, Yeh Jihaad 
Sayyaduna Muawiyah Ki Sarbarahi Mein Huwa. 


(Bukhari 2788, Muslim 4934, Tirmizi: 1645, Abu Dawood: 2490, Nasai: 3171, Ibn-e-Majah: 
2776, Yani Siha Sitta Me Se Har Ek Kitaab) 

Kuch Log Sayyaduna Muawiyah Aur Yazeed Paleed Mein Farq Nahi Karte 
Wo Dono Ko Bura Kahte Hain, Ya Baaz Log Dono Ko Accha Kahte Hain. 
Lekin Haq Ye Hai Ki Sayyaduna Muawiyah Radiallahu Ta'ala Anhu Sahabi 
Hain Aur Humare Liye Qabil-e-Ehtaram, Magar Yazeed Paleed Bila-Shuba 
Mujrim Hai. Hazrat Umar Bin Abdul Azeez Ke Samne Kisi Ne Sayyaduna 
Ameer Muawiyah Radiallahu Ta'ala Anhu Ko Gaali Di To Aapne Use Kode 
Maare. Kisi Ne Yazid Ko Ameer Ul Mominin Kaha To Aapne Use Bhi Kode 
Mare. (Nibras, Page: 330) 


Data Sahib Farmate Hai : 


Yazeed Ko Allah Zaleel Kare Magar Uske Walid Ko Nahi. 
(Kashf-UL-Mahjoob, Page: 78) 


Aye Mere Bhai! In 14 Nikaat Ke Tahat Likhi Gayi Tamaam Ahadees Maan 
Le, Inme Se Kuchh Hadeese'n Bataana Aur Kuchh Hadeese'n Chhupana Hi 
Fasaad Ki Jad (Asal Wajah) Hai Aur Tamaam Hadeese'n Samne Rakhna Ahl-e- 
Hag Ki Pehchan Hai. ALLAH Aabad Rakhe Us Shakhs Ko Jisne Yeh 
Mazmoon Padha , Aagey Phailaya Aur Pyaar Hi Pyaar Banta. 


Ashra-e-Mubas'shara 


Nabi Kareem £ Ne Farmaaya : 

Abu Bakr Jannat Mein Hai, Umar Jannat Mein Hai, Usman Jannat Mein 
Hai, Ali Jannat Mein Hai, Talha Jannat Mein Hai, Zubair Jannat Men Hai, 
Abdul Rehman Bin Aauf Jannat Mein Hai, Saad Jannat Mein Hai, Saeed 
Jannat Mein Hai, Abu Ubaida Bin Jar'rah Jannat Mein Hai. 

(Tirmizi, Hadees: 3747) 


In 10 Sahaba-e-Kiram Alaihimur'rizwan Ko Ashra-e-Mubas'shara Kaha 
Jata Hai. Yani Wo 10 Sahabi Jinhe Jannat Ki Khush-Khabari Di Gayi. 

